ai4bharat/Pralekha huggingface dataset:
কৃষিমন্ত্রক
উত্তর-পূর্বাঞ্চলীয় রাজ্যগুলিতে কৃষি ও কৃষককল্যাণ সম্পর্কিত কেন্দ্রীয় কর্মসূচি রূপায়ণের পর্যালোচনা বৈঠক অনুষ্ঠিত হল নাগাল্যান্ডের মেডজিফেমায়
নয়াদিল্লি, ১৩ নভেম্বর ২০২২
দেশের উত্তর-পূর্বাঞ্চলীয় রাজ্যগুলিতে কৃষি ও কৃষি উৎপাদন সম্পর্কিত প্রধান প্রধান সরকারি কর্মসূচিগুলির রূপায়ণ ও অগ্রগতি পর্যালোচনার উদ্দেশ্যে নাগাল্যান্ডের মেডজিফেমায় আয়োজিত এক উচ্চ পর্যায়ের বৈঠকে নেতৃত্ব দেন কেন্দ্রীয় কৃষি ও কৃষককল্যাণ দপ্তরের সচিব শ্রী মনোজ আহুজা।
বৈঠকে কেন্দ্রীয় কৃষি ও কৃষককল্যাণ মন্ত্রকের অতিরিক্ত সচিব ডঃ অভিলাক্ষ লিখি জানান, দেশের উত্তর-পূর্বাঞ্চলে যে কেন্দ্রীয় প্রকল্প ও কর্মসূচিগুলি বর্তমানে রূপায়িত হচ্ছে তাতে বিশেষভাবে নজর দেওয়া হয়েছে ভোজ্যতেল  সম্পর্কিত জাতীয় মিশন, ভোজ্য তৈলবীজ সম্পর্কিত জাতীয় কর্মসূচি, সুসংহত বাগিচা উন্নয়ন কর্মসূচি, জৈব মূল্য সংযোজিত ফসল উৎপাদনের সুশৃঙ্খল ব্যবস্থার প্রসার সম্পর্কিত কর্মসূচি, রাষ্ট্রীয় কৃষি বিকাশ যোজনা, কৃষকদের উৎপাদিত সামগ্রীর বিপণন সংক্রান্ত সংস্থা গঠন ও তার উন্নয়ন সম্পর্কিত প্রকল্প, জাতীয় বাঁশ উৎপাদন কর্মসূচি এবং মৌমাছি পালন ও মধু সংগ্রহ সম্পর্কিত জাতীয় কর্মসূচি। এ সম্পর্কিত বিভিন্ন প্রকল্প ও কর্মসূচি রূপায়ণের অগ্রগতির বিষয়টি বৈঠকে তুলে ধরেন উত্তর-পূর্বাঞ্চলের বিভিন্ন রাজ্যের প্রতিনিধিরা।
পাম তেল উৎপাদনের জন্য বীজ ও আনুষঙ্গিক অন্যান্য সামগ্রীর অভাব এবং আর্থিক মঞ্জুরি সম্পর্কিত বিষয়গুলিও ছিল আলোচ্যসূচির মধ্যে। কেন্দ্রীয় কৃষি ও কৃষককল্যাণ দপ্তরের সংশ্লিষ্ট যুগ্ম সচিব এ সমস্ত বিষয়গুলি নিয়ে রাজ্যগুলির সংশ্লিষ্ট দপ্তরের প্রধানদের সঙ্গে আলোচনার মাধ্যমে সমস্যা মিটিয়ে ফেলার চেষ্টা করেন।
শ্রী মনোজ আহুজার নেতৃত্বে এক প্রতিনিধিদল ফিল্ড ভিজিটও করেন। তাঁরা কথা বলেন, মোলভম গ্রামের কয়েকজন আনারস উৎপাদকের সঙ্গেও। উদ্বৃত্ত ফসল যাতে গ্রাম পর্যায়েই প্রক্রিয়াকরণ করা যায়, সে সম্পর্কেও তাঁরা আলাপ-আলোচনা করেন।
কেন্দ্রীয় কৃষি ও কৃষককল্যাণ মন্ত্রকের অতিরিক্ত সচিব ডিমাপুরের বাম্বু রিসোর্স সেন্টারটিও পরিদর্শন করেন। বাঁশ থেকে উৎপাদিত বিভিন্ন পণ্যের উৎপাদন ও বিপণনের বিষয়টি ছিল সেখানে আলাপ-আলোচনার বিষয়। বাঁশ গাছ থেকে উৎপাদিত জ্বালানি, আসবাবপত্র ও আগরবাতি তৈরির খুঁটিনাটি বিষয় সম্পর্কে আলাপ-আলোচনা হয় তাঁদের মধ্যে। এছাড়া, বাঁশ থেকে উৎপাদিত পণ্যের একটি সংগ্রহশালা গড়ে তোলাও ছিল আলোচ্যসূচির মধ্যে।
নাগাল্যান্ডে মৌমাছি পালন ও মধু সংগ্রহ সম্পর্কিত কর্মসূচি রূপায়ণের অগ্রগতি খতিয়ে দেখতে কেন্দ্রীয় প্রতিনিধিদল কয়েকটি কেন্দ্র পরিদর্শন করেন এবং সেখানকার সুযোগ-সুবিধাও খতিয়ে দেখেন। কেন্দ্রীয় কৃষি ও কৃষককল্যাণ মন্ত্রকের সচিব ও যুগ্ম সচিব উভয়েই পরামর্শ দেন যে নাগাল্যান্ডের মৌমাছি পালন কর্মসূচির প্রসার ও উন্নয়ন সম্পর্কে। এজন্য জাতীয় মৌমাছি পালন ও মধু সংগ্রহ মিশনের সাহায্য নেওয়ারও প্রস্তাব করা হয়। নাগাল্যান্ডে কৃষি ও বাগিচা পালনের ক্ষেত্রে রাজ্য সরকারের কর্মপ্রচেষ্টার বিশেষ প্রশংসাও করে কেন্দ্রীয় দল।
প্রসঙ্গত উল্লেখ্য, এদিনের বৈঠকের কয়েকটি উল্লেখযোগ্য দিক হল রাষ্ট্রীয় কৃষি বিকাশ যোজনার আওতায় পরিকাঠামো সম্প্রসারণ প্রকল্পের কাজ হাতে নেওয়া ও নির্দিষ্ট সময়সীমার মধ্যে তা শেষ করা এবং কৃষিজাত পণ্যের বিকাশে একটি সুশৃঙ্খল ব্যবস্থা গড়ে তোলা সম্পর্কে বিস্তারিত আলোচনা। আইসিএআর, এসএইউ এবং কেভিকে-র মতো গবেষণা প্রতিষ্ঠানগুলির সঙ্গে সর্বশেষ কৃষি প্রযুক্তি সম্পর্কে যোগাযোগ রক্ষা করার ওপরও বিশেষ জোর দেওয়া হয়।
PG/SKD/DM
(Visitor Counter : 63
প্রধানমন্ত্রীরদপ্তর
প্যারাঅলিম্পিক্স গেমসে পুরুষদের হাই জাম্প টি৪৭এ রৌপ্য পদক জেতায় নিশাদ কুমারকে প্রধানমন্ত্রীর অভিনন্দন
নতুন দিল্লি, ২৯শে আগস্ট, ২০২১
প্রধানমন্ত্রী শ্রী নরেন্দ্র মোদী প্যারাঅলিম্পিক্সে গেমসে পুরুষদের হাই জাম্প টি ৪৭ এ রৌপ্য পদক জেতায় নিশাদ কুমারকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ টোকিও থেকে আরো দারুণ খবর এসেছে। পুরুষদের হাই জাম্প টি ৪৭ এ নিশাদ কুমার রৌপ্য পদক জেতায় খুব আনন্দ লাগছে। অসাধারণ এই খেলোয়াড়ের নজরকাড়া দক্ষতা ও অধ্যাবসায় রয়েছে। তাঁকে অনেক অভিনন্দন। #Paralympics"
CG/CB/SFS
(
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ফরিদাবাদে ইন্ডিয়ান অয়েলের গবেষণা ও উন্নয়ন ক্যাম্পাসের ভিত্তিপ্রস্তর স্থাপন করেছেন
নয়াদিল্লী, ২৯ জুন, ২০২০
পেট্রোলিয়াম এবং প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান এবং হরিয়ানার মুখ্যমন্ত্রী শ্রী মনোহর লাল আজ ফরিদাবাদে আইএমটি ক্যাম্পাসে ইন্ডিয়ান অয়েলের দ্বিতীয় অত্যাধুনিক প্রযুক্তি উন্নয়ন ও গবেষণা কেন্দ্রের ভিত্তিপ্রস্তর স্থাপন করেছেন। ৫৯ একর জমিতে ২২৮২ কোটি ব্যয়ে এই নতুন কেন্দ্রটি গড়ে তোলা হবে। নতুন ক্যাম্পাসটিতে গবেষণা ও উন্নয়ন ক্ষেত্রে কিভাবে প্রযুক্তি ব্যবহার করা যায় তা নিয়ে ইন্ডিয়ান অয়েল কাজ চালাবে এবং ফরিদাবাদের আরেকটি ক্যাম্পাসের সঙ্গে সমন্বয় বজায় রেখে কাজ করবে।
নতুন ক্যাম্পাসে বিকল্প ও পুনর্নবীকরণযোগ্য শক্তিক্ষেত্র নিয়ে গবেষণার কাজ চালানো হবে। এরজন্য দেশীয় প্রযুক্তিকে কাজে লাগিয়ে অত্যাধুনিক ল্যাবরেটরি পরিকাঠামো গড়ে তোলা হবে।
অনুষ্ঠানে কেন্দ্রীয় মন্ত্রী বলেন, ইন্ডিয়ান অয়েলের গবেষণা ও উন্নয়ন কেন্দ্র বছরের পর বছর ধরে দেশীয় প্রযুক্তি ও গবেষণা ক্ষেত্রে কাজ করে চলেছে। তিনি বলেন, আত্মনির্ভর ভারত গঠনের স্বপ্ন পূরণের প্রতি ইন্ডিয়ান অয়েলের গবেষণা ও উন্নয়ন উল্লেখযোগ্য অবদান রেখেছে। তিনি আরও বলেন, এই গবেষণা ও উন্নয়ন কেন্দ্রটিতে বিকল্প, স্বচ্ছ ও দেশীয় শক্তি উৎপাদনের জন্য একটি পরীক্ষাগার থাকবে। ভারতকে জ্বালানী ক্ষেত্রে স্বনির্ভর করে তোলা এবং মাননীয় প্রধানমন্ত্রীর আত্মনির্ভর ভারতের দৃষ্টিভঙ্গী পূরণের লক্ষ্যে এ এক বড় পদক্ষেপ বলে তিনি জানিয়েছেন।
হরিয়ানা সরকারের প্রতি কৃতজ্ঞতা প্রকাশ করে শ্রী প্রধান হরিয়ানাকে কোরোসিন মুক্ত রাজ্য হিসাবে গড়ে তোলার জন্য সেই রাজ্যের মুখ্যমন্ত্রীকে অভিনন্দন জানান। তিনি বলেন, কৃষি-অবশিষ্টাংশগুলিকে ব্যবহার করে স্বচ্ছ শক্তিতে রূপান্তরিত করার ক্ষেত্রে এই রাজ্য অগ্রণী ভূমিকা নিতে পারে। তিনি বলেন, হরিয়ানার মুখ্যমন্ত্রী শ্রী মনোহর লাল এর নেতৃত্বে আর্থ-সামাজিক এবং বিকাশের ক্ষেত্রে অসাধারণ উন্নতি লাভ করেছে। তিনি বলেন, কেন্দ্রীয় সরকার হরিয়ানাকে দেশের শীর্ষস্থানীয় গবেষণা ও উন্নয়ন কেন্দ্র হিসেবে তুলে ধরতে প্রতিশ্রুতিবদ্ধ।
মন্ত্রী আরও বলেন, করোনা সঙ্কটের সময় ভারত বিশ্বকে ওষুধ সরবরাহে গুরুত্বপূর্ণ ভূমিকা পালন করেছে। তিনি বলেছেন দেশে পেট্রো-কেমিক্যাল প্রয়োজনীয়তা বাড়ছে, কিন্তু পেট্রোলিয়াম পণ্য আমদানি কমিয়ে আনতে হবে। তিনি ভারতকে পেট্রো-কেমিক্যাল হাব হিসাবে গড়ে তোলা এবং দেশকে আত্মনির্ভর করার আহ্বান জানান।
(CG/SS/NS
অর্থমন্ত্রক
অটল পেনশন যোজনা
নয়াদিল্লি, ২৪ জুলাই, ২০১৯
দরিদ্র, পিছিয়ে পড়া, অসংগঠিত ক্ষেত্রের শ্রমিক সহ সব ভারতীয়কে সামাজিক সুরক্ষা ব্যবস্হার আওতায় নিয়ে আসার জন্য কেন্দ্র ২০১৫ সালের ৯ই মে অটল পেনশন যোজনার সুচনা করে। ২০১৫ সালের পয়লা জুন থেকে এই যোজনা কার্যকর হয়। ব্যাঙ্ক বা পোস্টঅফিসে সেভিংস অ্যাকাউন্ট আছে এরকম ১৮ থেকে ৪০ বছর বয়সী যে কোন ভারতীয় এই যোজনায় অন্তর্ভুক্ত হতে পারেন।
২০১৫ সালের জুন থেকে ২০১৯ সালের তেসরা জুলাই পর্যন্ত চার বছরে ১ কোটি ৬৮ লক্ষ মানুষ অটল পেনশন যোজনায় নাম নথীভুক্ত করেছেন। পিএফআরডিএ এই যোজনার বাস্তবায়নের দায়িত্বে রয়েছে। এই প্রকল্পের কথা সকলকে জানাতে নানা উদ্যোগ নেওয়া হয়েছে।
এরমধ্যে রয়েছে মুদ্রণ ও বৈদ্যুতিন মাধ্যমে নিয়মিত বিজ্ঞাপন, যেসব জনগোষ্ঠী এই যোজনার লক্ষ্য তাদের কাছে পৌঁছানোর নানা পহ্না-পদ্ধতি ব্যাঙ্কগুলির আধিকারিকদের বিভিন্ন প্রশিক্ষণ কর্মশালার মাধ্যমে বোঝানো, নির্দিষ্ট সময়ান্তর এই কর্মসূচি বাস্তবায়নের বিষয়ে ব্যাঙ্ক আধিকারিকদের সঙ্গে বৈঠক করা।
রাজ্যভায় এক লিখিত প্রশ্নের জবাবে অর্থ ও কর্পোরেট বিষয়ক মন্ত্রী শ্রী অনুরাগ সিং ঠাকুর এই তথ্য জানিয়েছেন।
CG/CB/NS
(Visitor Counter : 81
প্ৰধানমন্ত্ৰীৰ কাৰ্যালয়
শক্তি সুৰক্ষা খণ্ডলৈ উদগনি
গাণ্টুৰত উপস্থিত প্ৰধানমন্ত্ৰী, দেশবাসীৰ প্ৰতি উছৰ্গা ১.৩৩ এমএমটি বিশাখাপট্টনম এছপিআৰ ব্যৱস্থা
উদ্বোধন কৰিলে বিপিচিএল কোষ্টেল ইনষ্টলেশ্যন প্ৰকল্প আৰু অ’এনজিচিৰ এছ১ বশিষ্ঠ
প্ৰধানমন্ত্ৰী শ্ৰী নৰেন্দ্ৰ মোদীয়ে আজি অন্ধ্ৰপ্ৰদেশৰ গাণ্টুৰ ভ্ৰমণ কৰে আৰু তিনিটাকৈ গুৰুত্বপূৰ্ণ প্ৰকল্প মুকলি কৰে।
প্ৰধানমন্ত্ৰীয়ে প্ৰকল্প মুকলি কৰা এই অনুষ্ঠানত অন্ধ্ৰপ্ৰদেশআৰু তেলেংগানাৰ ৰাজ্যপাল শ্ৰী ই এছ এল নৰসিংহ আৰু কেন্দ্ৰীয় বাণিজ্য আৰু উদ্যোগ তথা অসামৰিক বিমা পৰিবহন মন্ত্ৰী শ্ৰী সুৰেশ প্ৰভূও উপস্থিত থাকে।
দেশৰ সুৰক্ষা আৰু প্ৰতিৰক্ষা খণ্ডলৈ এক ক্ষীপ্ৰতা আনিবৰ উদ্দেশ্য আগত ৰাখি ইণ্ডিয়ান ষ্ট্ৰেটেজিক পেট্ৰ’লিয়াম ৰিজাৰ্ভ লিমিটেড ৰ অধীনত নিৰ্মাণ কৰি উলিওৱা এই ১.৩৩ এমএমটি বিশাখাপট্টনম ষ্ট্ৰেটেজিক পেট্ৰ’লিয়াম ৰিজাৰ্ভ দেশবাসীৰ প্ৰতি উছৰ্গা কৰে প্ৰধানমন্ত্ৰী নৰেন্দ্ৰ মোদীয়ে। উল্লেখ্য যে এই সমগ্ৰ প্ৰকল্পটো নিৰ্মাণৰ বাবে ধাৰ্য কৰা ধনৰ পৰিমাণ হৈছে ১১২৫ কোটি টকা। সমগ্ৰ দেশৰ ভিতৰতে আটাইতকৈ ডাঙৰ ‘আণ্ডাৰগ্ৰাউণ্ড ষ্টোৰেজ কম্পাৰ্টমেণ্ট’ ৰ সুবিধা থকা প্ৰকল্পই হৈছে এই প্ৰকল্প।
প্রধানমন্ত্রীয়ে কৃষ্ণপটনমত ভাৰত পেট্রলিয়াম কর্প’ৰেশ্যন লিমিটেড কোষ্টেল ইনষ্টলেশ্যনপ্ৰকল্পৰো আধাৰশিলা মুকলি কৰিব। ১০০ একৰভূমিত নিৰ্মাণ হ’বলগীয়া এই প্রকল্প নির্মাণত ব্যয় হ’ব ৫৮০ কোটি টকা। ২০২০ চনৰ নৱেম্বৰমাহত এই প্রকল্পটোৰ নিৰ্মাণ কাৰ্য আৰম্ভ কৰা হ’ব। সম্পূর্ণ স্বয়ংক্রিয় আৰু দেশীয় প্রযুক্তিৰেপ্ৰস্তুত কৰা কোষ্টেল ইনষ্টলেশ্যন প্ৰকল্পটো আৰম্ভ হ’লে অন্ধ্রপ্রদেশত পেট্র’লিয়ামজাত সামগ্রী সম্পূর্ণ সুৰক্ষিত থাকিব।
গেছভিত্তিক অর্থনীতিক অধিক শক্তিশালী কৰিবলৈ প্রধানমন্ত্রী নৰেন্দ্ৰ মোদীয়ে কৃষ্ণা – গোদাবৰী অৱবাহিকাত অ’এনজিচি-ৰ এছ-১ বশিষ্ট উন্নয়ন প্ৰকল্পটো দেশৰ প্ৰতি উছৰ্গা কৰে। এই প্রকল্প নিৰ্মাণৰ ক্ষেত্ৰতহ’বলগীয়া ব্যয়ৰ পৰিমাণ হৈছে ৫ হাজাৰ ৭০০ কোটি টকা। এই প্রকল্পৰ ফলত, আগন্তুক ২০২০ চনৰ ভিতৰতদেশলৈ তেলৰ আমদানি ১০ শতাংশ হ্ৰাস কৰাৰ প্রধানমন্ত্রীয়ে কৰি ৰখা পৰিকল্পনা ফলপ্ৰসূ হ’ব।
মহাকাশদপ্তর
ব্রিকস্ দূর নিয়ন্ত্রিত কৃত্রিম উপগ্রহ প্রেরণ
নয়াদিল্লি, ০৫ ডিসেম্বর, ২০১৯
দূর নিয়ন্ত্রিত কৃত্রিম উপগ্রহমহাকাশে পাঠানোর ব্যাপারে সহযোগিতার রূপরেখা চূড়ান্ত করতে ব্রিকস্ভুক্ত দেশগুলির মহাকাশ সংস্থাগুলি এক কাঠামো চুক্তি গড়ে তোলার লক্ষ্যে কাজ করছে। ইতিমধ্যেই মহাকাশ সংস্থাগুলি মহাকাশে একাধিক উপগ্রহপ্রেরণের লক্ষ্যে উৎক্ষেপণ কেন্দ্র এবং প্রয়োজনীয় উপগ্রহ চিহ্নিতকরণের বিষয়ে কারিগরি বিভিন্ন দিক নিয়ে আলাপ-আলোচনা করেছে।
ব্রিকস্ভুক্ত দেশগুলির পক্ষ থেকে মহাকাশে কৃত্রিম উপগ্রহ প্রেরণের উদ্দেশ্য হ’ল – উপগ্রহর মাধ্যমে রিমোর্ট সেন্সিং ডেটা সংগ্রহ করে, তা প্রাকৃতিক সম্পদ পরিচালনা ও বিপর্যয় ব্যবস্থাপনার মতো বিভিন্ন কাজে প্রয়োগ করা। ব্রিকস্ভুক্ত যে কোনও দেশই এই তথ্য নিজেদের প্রয়োজনে কাজে লাগাতে পারবে। রাজ্যসভায় আজ এক প্রশ্নের লিখিত জবাবে এই তথ্য জানিয়েছেন আনবিক শক্তি মহাকাশ তথা প্রধানমন্ত্রীর দপ্তরের প্রতিমন্ত্রী ডঃ জিতেন্দ্র সিং।
CG/BD/SB
(Visitor Counter : 49
অসামরিকবিমানপরিবহণমন্ত্রক
আরসিএস-উড়ান প্রকল্পের আওতায় দিল্লি-খাজুরাহো –র মধ্যে প্রথম সরাসরি বিমান চলাচলের সূচনা
নতুন দিল্লি, ১৮ ফেব্রুয়ারি, ২০২২
দিল্লি এবং ঐতিহ্যবাহী শহর খাজুরাহোর মধ্যে প্রথম সরাসরি বিমান চলাচলের সূচনা হয়েছে আজ। এই নিয়ে আরসিএস-উড়ান প্রকল্পের আওতায় ৪০৫টি রুটে বিমান চলাচল শুরু হয়েছে। উল্লেখ্য আরসিএস-উড়ান ৩.০ এর আওতায় স্পাইস জেটকে দিল্লি-খাজুরাহো-দিল্লি রুটে বিমান চলাচলের দায়িত্ব দেওয়া হয়েছে। এদিন এই বিমান চলাচল সূচনা অনুষ্ঠানে উপস্থিত ছিলেন কেন্দ্রীয় অসামরিক বিমান পরিবহণ মন্ত্রী শ্রী জ্যোতিরাদিত্য এম সিন্ধিয়া, মন্ত্রকের যুগ্ম সচিব শ্রীমতী ঊষা পাধী, স্পাইস জেটের চেয়ারম্যান শ্রী বিষ্ণু দত্ত শর্মা সহ বিশিষ্ট ব্যক্তিবর্গ।
সপ্তাহে দুদিন, শুক্র ও রবিবার এই বিমান চলাচল করবে। এর জন্য স্পাইস জেট ৭৮ আসন বিশিষ্ট কিউ৪০০ টার্বো প্রপ বিমানের ব্যবস্থা করেছে। বর্তমানে মধ্য প্রদেশের গোয়ালিয়র এবং জব্বলপুর বিমানবন্দরে স্পাইস জেট পরিষেবা দিয়ে থাকে।
অনুষ্ঠানের ভাষণে কেন্দ্রীয় মন্ত্রী জানান, খাজুরাহো হল বিশ্বের গর্ব। এটি মধ্য প্রদেশের সংস্কৃতি ও শিল্পকলা এবং ধর্মীয় বৈচিত্র্যের প্রবেশদ্বার। মধ্য প্রদেশের অতীত, বর্তমান ও ভবিষ্যতে এর একটি উল্লেখযোগ্য ভূমিক রয়েছে। তিনি জানান, মধ্য প্রদেশে খাজুরাহো ছাড়া ইন্দোর, ভোপাল, গোয়ালিয়র এবং জব্বলপুরে চারটি বিমানবন্দর রয়েছে। গত ৭ মাসে মধ্য প্রদেশে প্রতি সপ্তাহে ৪০ শতাংশ বিমান চলাচল বেড়েছে। ২০২৪-২৫ সালের মধ্যে সরকার দেশে আরও ১০০টি বিমানবন্দর এবং ১ হাজারটি নতুন বিমান রুট নির্মাণের লক্ষ্য নির্ধারণ করেছে। শ্রী সিন্ধিয়া আরও জানান, এখনও পর্যন্ত ৬৫টি বিমানবন্দরের নির্মাণ কাজ করা হয়েছে এবং ৪০৩টি বিমান রুটে বিমান চলাচল শুরু হয়েছে। ২০১২-১৩ সালের তুলনায় ২০২১-২২ সালে বিমান যাত্রীর সংখ্যা দ্বিগুণেরও বেশি হয়েছে। উড়ে দেশকা আম নাগরিক – উড়ান প্রকল্পের মাধ্যমে প্রধানমন্ত্রী সাধারণ মানুষের বিমান চড়ার স্বপ্নপূরণে প্রতিশ্রুতিবদ্ধ বলেও উল্লেখ করেন তিনি।
১৯৭৮ সালে খাজুরাহো বিমানবন্দর তৈরি হয়। মূলত দিল্লি, আগ্রা, বারাণসীতে বিমান পরিষেবা দিতেই এই বিমানবন্দর প্রতিষ্ঠিত হয়েছিল। বর্তমানে মন্ত্রক খাজুরাহো বিমানবন্দর আধুনিকীকরণে ৫০ কোটি টাকা বিনিয়োগ করেছে। এখানে অত্যাধুনিক পরিকাঠামো সহ রাত্রিকালীন বিমান অবতরণের সুবিধা, রানওয়ে পুনর্গঠন, নতুন এটিসি টাওয়ার তৈরি করা হয়েছে। খাজুরাহো নৃত্য উৎসব শুরু হওয়ার কয়েকদিন আগেই এই বিমান চলাচলের সূচনা বিশেষ তাৎপর্যপূর্ণ। এখন বিমানের মাধ্যমে দিল্লি থেকে যাত্রীরা সরাসরি খাজুরাহো যেতে পারবেন এবং শহরের ঐতিহাসিক, সাংস্কৃতিক ঐতিহ্যও ভোগ করতে পারবেন।
CG/SS/SKD/
(Visitor Counter : 111
সারওরসায়নমন্ত্রক
ন্যাশনাল ফার্টিলাইজার্স লিমিটেড ২০১৮-১৯-এর জন্য ২৮ কোটি ২২ লক্ষ টাকা লভ্যাংশ দিল ভারত সরকারকে
নয়াদিল্লি, ১০ অক্টোবর, ২০১৯
ন্যাশনাল ফার্টিলাইজার্স লিমিটেড  ২০১৮-১৯-এ ভারত সরকারের শেয়ার লভ্যাংশ হিসেবে দিল ২৮ কোটি ২২ লক্ষ টাকা।
চেয়ারম্যান এবং ম্যানেজিং ডিরেক্টর শ্রী মনোজ মিশ্র ২৮ কোটি ২২ লক্ষ টাকার লভ্যাংশের চেক আজ তুলে দিলেন কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়ার হাতে। উপস্থিত ছিলেন, সার সচিব শ্রী ছবিলেন্দ্র রউল এবং সার দপ্তর ও এনএফএল-এর বরিষ্ঠ আধিকারিকরা।
এটা উল্লেখযোগ্য যে এ পর্যন্ত সরকারের ৪৯০ কোটি ৫৮ লক্ষ টাকার ইক্যুইটি শেয়ারের ওপর এনএফএল সব মিলিয়ে ১,১৫৬ কোটি ৯৭ লক্ষ টাকা লভ্যাংশ প্রদান করেছে।
CG/AP/DM
(Visitor Counter : 48
প্রতিরক্ষামন্ত্রক
মেক ইন ইন্ডিয়া কর্মসূচির আওতায় যুদ্ধজাহাজ নির্মাণ
নয়াদিল্লি, ২৬ জুন, ২০১৯
কেন্দ্রীয় সরকার ‘মেক ইন ইন্ডিয়া’ কর্মসূচির আওতায় যুদ্ধজাহাজ নির্মাণের উদ্যোগ গ্রহণ করেছে। এই উদ্যোগের মাধ্যমে দেশের একাধিক শিপইয়ার্ডে সম্পূর্ণ দেশীয় প্রযুক্তিতে যুদ্ধবিমানবাহী জাহাজ, ফ্রিগেট্স, ডুবোজাহাজ, ডেস্ট্রয়ার, করভেট শ্রেণীর জাহাজ, উপকূল এলাকায় নজরদারি চালানোর উপযোগী নৌ-বাহিনীর বিশেষ জলযান প্রভৃতি নির্মাণের কাজ বিভিন্ন পর্যায়ে রয়েছে।
লোকসভায় আজ এক প্রশ্নের লিখিত জবাবে এই তথ্য দেন প্রতিরক্ষা মন্ত্রী শ্রী রাজনাথ সিং। তিনি আরও জানান, যুদ্ধজাহাজ ও প্রয়োজনীয় অস্ত্রশস্ত্র নির্মাণের ক্ষেত্রে নৌ-বাহিনী নিজস্ব নকশা প্রণয়ন করেছে এবং শিপইয়ার্ডগুলিতে সম্পূর্ণ দেশীয় প্রযুক্তিতে এগুলির নির্মাণ কাজ চলছে। ভারতীয় নৌ-বাহিনী তার নিজস্ব নকশায় সম্মুখ সমরে মোকাবিলার উপযোগী করভেট শ্রেণীর জাহাজ, স্টেল্থ ফ্রিগেট, ডেস্ট্রয়ার এবং যুদ্ধবিমানবাহী জাহাজ তৈরি করছে। ভারতীয় নৌ-বাহিনীর প্রয়োজনীয়তা মেটাতে সরকার যে সমস্ত উদ্যোগ গ্রহণ করেছে তার মধ্যে রয়েছে – প্রতিরক্ষা রাষ্ট্রায়ত্ত শিপইয়ার্ড সংস্থাগুলির পরিকাঠামোর মানোন্নয়ন; যুদ্ধজাহাজ নির্মাণের সময়সীমা কমিয়ে আনতে অত্যাধুনিক নির্মাণ প্রযুক্তি কাজে লাগানো; নৌ-বাহিনীর বিভিন্ন প্রকল্পে বেসরকারি শিপইয়ার্ডগুলির অংশগ্রহণের উপযোগী নীতি; যুদ্ধজাহাজের জন্য আমদানিকৃত সাজসরঞ্জামের দেশীয়করণের প্রসারে অনুকূল নীতি এবং যুদ্ধজাহাজ নির্মাণের কাজে কৃত্রিম বুদ্ধিমত্তার আরও বেশি প্রয়োগ।
CG/BD/DM
(Visitor Counter : 92
সংস্কৃতিমন্ত্রক
১ অক্টোবর স্বচ্ছতার জন্য শ্রমদান কর্মসূচি “এক তারিখ – এক ঘন্টা, বিশেষ প্রোগ্রাম” উপলক্ষে স্বচ্ছতা হি সেবা  পোর্টালে সংস্কৃতি মন্ত্রকের অনুষ্ঠান
নতুন দিল্লি, ২৫ সেপ্টেম্বর, ২০২৩
১ অক্টোবর সকাল ১০টায় স্বচ্ছতার জন্য শ্রমদান কর্মসূচি “এক তারিখ – এক ঘন্টা, বিশেষ প্রোগ্রাম” উপলক্ষে স্বচ্ছতা হি সেবা  পোর্টালে সংস্কৃতি মন্ত্রক এবং ৪৩টি সংস্থার অনুষ্ঠান দেখা যাবে। সংস্কৃতি মন্ত্রকের অধীন সবকটি ব্যুরো, ডিভিশন এবং সমস্ত সংস্থাকে এই সংক্রান্ত নির্দেশিকা পাঠানো হয়েছে।
এই ব্যাপারে সচেতনতা গড়ে তুলতে এএসআই-এর অধীনে  বিভিন্ন কেন্দ্রীয় সৌধে ধ্বনি ও আলোর প্রদর্শনীর মাধ্যমে “স্বচ্ছতা হি সেবা” এবং “আবর্জনা মুক্ত ভারত” বার্তাকে তুলে ধরা হবে।
এব্যাপারে সমস্ত সংস্থার গুরুত্বপূর্ণ অফিসারদের অনলাইনে প্রয়োজনীয় প্রশিক্ষণ দেওয়া হয়েছে। ২ অক্টোবর থেকে ৩১ অক্টোবর পর্যন্ত এই কর্মসূচি রূপায়িত হবে।
২৫ সেপ্টেম্বর বিকেল ৪টেয় ভিডিও কনফারেন্সের মাধ্যমে সংস্কৃতি মন্ত্রকের পদস্থ আধিকারিক এবং বিভিন্ন সংস্থার শীর্ষ কর্তারা বৈঠক করেন। বৈঠকে স্বচ্ছতা কর্মসূচি নিয়ে বিস্তারিত আলোচনা হয়। সেই সঙ্গে প্রকল্প রূপায়ণের প্রস্তুতি পর্বের কাজকর্ম নিয়েও কথা হয়।
(PG/MP/AS
স্বাস্থ্যওপরিবারকল্যাণমন্ত্রক
ক্যান্সার চিকিৎসার পরিকাঠামো
নয়াদিল্লি, ১৩ ডিসেম্বর, ২০১৯
সরকারের স্বাস্থ্য পরিষেবার বিভিন্ন পর্যায়ে ক্যান্সার চিহ্নিতকরণ এবং তার চিকিৎসা করা হয়। বড় ধরনের হাসপাতালগুলিতে ডিএম , এমসিএইচ  এবং এমডি -র চিকিৎসকরা রোগীদের প্রয়োজনীয় চিকিৎসা করে থাকেন। জেনারেল সার্জেন, গায়নোকলজিস্ট, ইএনটি সার্জেনদের মতো চিকিৎসকরা অন্যান্য হাসপাতালে এই রোগের চিকিৎসা করেন। ক্যান্সার নিরাময়ের ক্ষেত্রে যে দিকগুলি মূলত বিবেচিত হয় সেগুলি হল, কোন পর্যায়ে রোগটি ধরা পড়েছে, কোন অবস্থায় চিকিৎসা শুরু হয়েছে, কি ধরনের ক্যান্সার হয়েছে, কোথায় ক্যান্সার হয়েছে এবং সঠিক ও সম্পূর্ণ চিকিৎসা। সার্বিকভাবে মার্কিন যুক্তরাষ্ট্র সহ বিভিন্ন দেশের থেকে ভারতে এই রোগের কারণে মৃত্যুর হার কম।
ক্যান্সার সহ বিভিন্ন অসংক্রামক ব্যাধির জন্য জাতীয় স্তরে ক্যান্সার, ডায়াবেটিস, হৃদরোগ প্রতিরোধ এবং নিয়ন্ত্রণ কর্মসূচি -র আওতায় জেলাস্তরে ৫৯৯টি এবং কমিউনিটি হেল্থ সেন্টারে ৩,২৭৪টি কেন্দ্র গড়ে তোলা হয়েছে। আয়ুষ্মান ভারত – স্বাস্থ্যকেন্দ্রের অধীনে মুখের, স্তনের এবং ঘাড়ের ক্যান্সার চিহ্নিতকরণের জন্য বিশেষ ব্যবস্থা নেওয়া হয়েছে। কেন্দ্র ১৮টি রাজ্যস্তরের ক্যান্সার ইনস্টিটিউট এবং ২০টি টার্সিয়ারি কেয়ার ক্যান্সার সেন্টার গড়ে তোলার প্রস্তাব অনুমোদন করেছে। প্রধানমন্ত্রী স্বাস্থ্য সুরক্ষা যোজনার আওতায় নতুন এইম্স সহ বিভিন্ন হাসপাতালে ক্যান্সার রোগীদের চিকিৎসার জন্য উদ্যোগ নেওয়া হয়েছে। হরিয়ানার ঝাজ্জারে জাতীয় ক্যান্সার প্রতিষ্ঠান এবং কলকাতার চিত্তরঞ্জন ন্যাশনাল ক্যান্সার ইনস্টিটিউটের দ্বিতীয় ক্যাম্পাস গড়ে তোলা হচ্ছে।
আণবিক শক্তি দপ্তরের মাধ্যমে টাটা মেমোরিয়াল সেন্টার ক্যান্সারের চিকিৎসার লক্ষ্যে মুম্বাই ছাড়া বারাণসীতে দুটি, গুয়াহাটি, সাঙ্গরুর, বিশাখাপত্তনম এবং মুল্লানপুরে একটি করে কেন্দ্র গড়ে তুলবে। টাটা মেমোরিয়াল সেন্টার একটি জাতীয় ক্যান্সার গ্রিড গড়ে তুলেছে যেখানে সারা দেশে সম-মানের ১৯৩টি কেন্দ্রে এই রোগের চিকিৎসা করা হচ্ছে।
লোকসভায় আজ এক প্রশ্নের লিখিত জবাবে কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে এই তথ্য জানিয়েছেন।
SSS/CB/DM
(Visitor Counter : 62
তথ্যওসম্প্রচারমন্ত্রক
ভারত ছাড়ো আন্দোলনের বার্ষিকীতে শ্রী প্রকাশ জাভড়েকর রাষ্ট্রপতিকে মহাত্মা গান্ধীর একটি অ্যালবাম উপহার দিলেন
নয়াদিল্লি, ৯ অগাস্ট, ২০১৯
কেন্দ্রীয় মন্ত্রী শ্রী প্রকাশ জাভড়েকর ভারত ছাড়ো আন্দোলনের বার্ষিকীতে আজ রাষ্ট্রপতি ভবনে ‘মহাত্মা গান্ধী : চিত্রময় জীবন গাঁথা’ বইটি রাষ্ট্রপতি শ্রী রামনাথ কোবিন্দকে উপহার দিলেন। এই বইটিতে ৫৫০টি ছবির মাধ্যমে মহাত্মা গান্ধীর জীবনের নানা ঘটনা বর্ণনা করা হয়েছে। তথ্য ও সম্প্রচার মন্ত্রকের প্রকাশনা বিভাগ এটিকে প্রকাশ করল।
এই বইয়ে মহাত্মা গান্ধীর কিছু দুষ্প্রাপ্য ছবি রয়েছে। বইটিতে একটি লাজুক ছেলের জন্ম, তাঁর শৈশব ও শিক্ষা জীবন, দক্ষিণ আফ্রিকায় ‘মহাত্মা’ হয়ে ওঠা, প্রথমে দক্ষিণ আফ্রিকায় তারপর ভারতে বিভিন্ন আন্দোলনের মধ্য দিয়ে সত্যাগ্রহের পথ অনুসরণ করার ছবি রয়েছে। বিংশ শতকে ভারতের স্বাধীনতা আন্দোলনের মূল কারিগর মহাত্মা গান্ধী এবং তাঁকে কেন্দ্র করে বিভিন্ন ঘটনা এই বইয়ে স্থান পেয়েছে।
প্রথমবারের মতো এই বইয়ের হিন্দি অনুবাদ প্রকাশিত হয়েছে। এর ফলে সমাজের বিপুল অংশের পাঠকের কাছে এই বই সহজে পৌঁছে যাবে। এই বই প্রথম প্রকাশ হয় ১৯৫৪ সালে। ১৯৪৯ সালের জানুয়ারিতে রাজঘাটে মহাত্মা গান্ধীর প্রথম প্রয়াণ বার্ষিকীতে ‘সর্বোদয় দিবস’ প্রদর্শনীর আয়োজন করা হয়েছিল। এই বইটি ঐ প্রদর্শনী থেকে প্রাপ্ত চিত্র সম্বলিত। জাতীয় গান্ধী সংগ্রহশালা থেকে পাওয়া বিভিন্ন ছবির সাহায্যে এই বইটি পুনর্মুদ্রিত হয়েছে। এই ঐতিহ্যশালী প্রকাশনাটির হিন্দি সংস্করণের মান আরও উন্নত করা হয়েছে।
শ্রী প্রকাশ জাভড়েকর রাষ্ট্রপতিকে মহাত্মা গান্ধীর সার্ধ জন্মশতবার্ষিকী উপলক্ষে তথ্য ও সম্প্রচার মন্ত্রকের বিভিন্ন উদ্যোগের কথা জানান। মন্ত্রক এক্ষেত্রে মানুষের কাছে পৌঁছনোর লক্ষ্যে সরকারের অন্যান্য মন্ত্রকের প্রয়াসের কথা শ্রী কোবিন্দকে জানান। মহাত্মা গান্ধীর ওপর প্রকাশনাগুলি এখন থেকে ইন্টারনেটেও পাওয়া যাবে। গান্ধীজির সার্ধ জন্মশতবার্ষিকী উপলক্ষে প্রকাশনা বিভাগ কস্তুরবা গান্ধীর ওপর প্রকাশিত একটি বই সহ ২০টির বেশি বই এবং ৫০টি বৈদ্যুতিন গ্রন্থ প্রকাশ করেছে। রাষ্ট্রপতি, তথ্য ও সম্প্রচার মন্ত্রকের মহাত্মা গান্ধীর ওপর এই প্রকাশনাগুলির বিষয়ে প্রশংসা করেন। তিনি সমস্ত সরকারি কর্মচারীকে মহাত্মা গান্ধীর ১৫০তম জন্মবার্ষিকী উদযাপনে সক্রিয় হওয়ার পরামর্শ দেন।
মন্ত্রকের সচিব শ্রী অমিত খারে এই বইগুলি প্রকাশের সঙ্গে যুক্ত সকলের সঙ্গে রাষ্ট্রপতির পরিচয় করিয়ে দেন।
SSS/CB/DM
(Visitor Counter : 401
রোদ ত্রান্সপোর্ত অমসুং হাইৱে মন্ত্রালয়
লুপা করোর ৩৩৯.৫৫ এস্তিমেৎ তৌদুনা দিমাপুরদগী কোহিমা  ফাওবা কিলোমীতর ১৪.৭১ শাংবা লেন মরিগী হায়ৱে শেম্বা হৌরে: শ্রী নিতিন গদকরি
কেন্দ্রগী রোদ ত্রান্সপোর্ত এন্দ হায়ৱেজ মন্ত্রী শ্রী নিতিন গদকরিনা মহাক্কী ত্বিৎকী পরিং অমদা ফোংদোকখ্রে মদুদি ঐখোয়না নগালেন্দদা মশকনায়বা ইনফ্রাস্ত্রকচর দিবলপমেন্ত প্রোজেক্ত অমা পায়খৎলি: দিমাপুরদগী কোহিমা  ফাওবা কিলোমীতর ১৪.৭১ শাংবা লেন মরিগী হায়ৱে অমা শেমগৎলি। প্রোজেক্ত অসিগী অপুনবা মমল অসি লুপা করোর ৩৩৯.৫৫দা এস্তিমেৎ তৌরি হায়না মহাক্না ফোংদোকখি।
শ্রী গদকরিনা হায়খি মদুদি প্রোজেক্ত অসিগী অহানবা পান্দমদি কেপিতেল সিতী অমসুং রাজ্য অসিদা লৈরিবা অতোপ্পা মরুওইবা কমর্সিএল সেন্তরশিংগী মরক্তা কনেক্তিবিতী ফগৎহন্দুনা গ্রোথ অমসুং প্রোসপেরিতীগীদমক মীয়াম চত্থোক-চৎশিন তৌবা অমসুং পোৎ পুথোক পুশিন তৌবদা খোংজেল য়াংশিলহনবনি।
মন্ত্রীনা ফোংদোকখি মদুদি প্রধান মন্ত্রীগী লুচিং মখাদা ঐখোয়গী পান্দম অসি অচেৎপা মতম অমসুং অফবা ক্বালিতীদা কোস্ত-ইফেক্তিব অমসুং সস্তেনেবল অনিমক ওইবা অদুগুম্লবা রোদ ইনফ্রাস্ত্রকচর অমা ফংহনবনি।
প্রতিরক্ষামন্ত্রক
৮৮তম বিমানবাহিনী স্থাপনা দিবসে বিমান যোদ্ধাদের শুভেচ্ছা প্রতিরক্ষা মন্ত্রী শ্রী রাজনাথ সিং – এর
নয়াদিল্লি, ০৮ অক্টোবর, ২০২০
প্রতিরক্ষা মন্ত্রী শ্রী রাজনাথ সিং আজ ভারতীয় বিমান বাহিনী্র ৮৮তম স্থাপনা দিবস উপলক্ষে বিমান যোদ্ধা ও তাঁদের পরিবারের প্রতি শুভেচ্ছা জানিয়েছেন। তিনি এক বার্তায় বলেছেন, “৮৮ বছর ধরে ভারতীয় বিমান বাহিনীর যোদ্ধারা ত্যাগ, উৎসর্গ ও শ্রেষ্ঠত্ব প্রদান করে চলেছেন, যার মাধ্যমে আজ তাঁরা এক শক্তিশালী বাহিনী হিসাবে নিজেদেরকে প্রমাণ করতে পেরেছে। প্রতিরক্ষা মন্ত্রী জানিয়েছেন, নীল পোশাক পরিহিত পুরুষ ও মহিলা বায়ুসেনা কর্মীদের জন্য দেশ গর্বিত। ভারতীয় বিমান বাহিনীর বীরত্বকে সকলেই অভিনন্দন জানায়। যে কোনও রকম সমস্যা মোকাবিলায় এবং শত্রুপক্ষ প্রতিরোধে ভারতীয় বিমান বাহিনী সর্বদাই প্রস্তুত বলেও তিনি জানিয়েছেন। শ্রী সিং এক ট্যুইট বার্তায় আরও বলেন, “আমরা ভারতীয় বিমান বাহিনীর আধুনিকীকরণ এবং দেশীয় প্রযুক্তি ব্যবহারের মাধ্যমে তাঁদের যুদ্ধ ক্ষেত্রে সক্ষমতা বৃদ্ধিতে প্রতিশ্রুতিবদ্ধ”।
প্রতিরক্ষা মন্ত্রী আত্মবিশ্বাস ব্যক্ত করে বলেন যে, ভারতীয় বিমান বাহিনী যা কিছুই ঘটুক না কেন, সর্বদা আকাশপথে দেশকে নিরাপত্তা দিচ্ছে। তিনি বলেন, “ আপনাদের নীল আকাশে বিচরণ এবং নিরাপদে অবতরণের জন্য সর্বদাই কামনা করি”।
CG/SS/SB
(
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণের ৭৪ কোটি ৩৮ লক্ষেরও বেশি ডোজ দেওয়া হয়েছে
কোভিড মুক্ত হওয়ার হার বর্তমানে ৯৭.৫৪ শতাংশ
গত ২৪ ঘণ্টায় নতুন করে সংক্রমিত হয়েছেন ২৭ হাজার ২৫৪ জন
ভারতে সক্রিয় সংক্রমিতের সংখ্যা ৩ লক্ষ ৭৪ হাজার ২৬৯; মোট সংক্রমিতের ১.১৩ শতাংশ চিকিৎসাধীন
সাপ্তাহিক সংক্রমিতের হার ২.১১ শতাংশ, যা গত ৮০ দিন ধরে ৩ শতাংশের নীচে রয়েছে
নতুনদিল্লি, ১৩ সেপ্টেম্বর, ২০২১
দেশে এ পর্যন্ত ৭৪,৩৮,৩৭,৬৪৩ টি টিকার ডোজ দেওয়া হয়েছে। গতকাল টিকা দেওয়া হয়েছে ৫৩,৩৮,৯৪৫ জনকে।
স্বাস্থ্যকর্মীদের মধ্যে ১,০৩,৬৪,২৬১ জন টিকার প্রথম ডোজ এবং ৮৫,৯৮,৪৮৫ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৩৭,৮৮৪ জন প্রথম ডোজ এবং ১,৪০,৪৪,২৮১ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ২৯,৯২,২২,৬৫১ জন এবং দ্বিতীয় ডোজ পেয়েছেন ৪,৩৭,৯৮,০৭৬ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৪,৩৭,০৩,৭৩৬ জন। আর দ্বিতীয় ডোজ পেয়েছেন ৬,৩১,১৬,৪৫৯ জন। যাঁদের বয়স ৬০-এর ওপরে তাঁদের মধ্যে ৯,৩২,০৬,২১৬ জন প্রথম ডোজ এবং ৪,৯৪,৪৫,৫৯৪ জন দ্বিতীয় ডোজ পেয়েছেন।
২১ জুন থেকে সর্বজনীন টিকাকরণের নতুন পর্যায় শুরু হয়েছে। দেশ জুড়ে টিকাকরণ অভিযানকে আরও দ্রুত করার জন্য কেন্দ্র অঙ্গীকারবদ্ধ।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ৩৭ হাজার ৬৮৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ২৪ লক্ষ ৪৭ হাজার ০৩২ জন সুস্থ হয়ে উঠেছেন। জাতীয় আরোগ্য লাভের হার ৯৭.৫৪ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২৭হাজার ২৫৪ জন। গত ৭৮ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ৩ লক্ষ ৭৪ হাজার ২৬৯ জন চিকিৎসাধীন। দেশে মোট সংক্রমিতের মাত্র ১.১৩ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১২ লক্ষ ৮ হাজার ২৪৭টি নমুনা পরীক্ষা করা হয়েছে। এ পর্যন্ত দেশে ৫৪ কোটি ৩০ লক্ষ ১৪ হাজার ০৭৬টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ২.১১ শতাংশ এবং দৈনিক সংক্রমণের হার ২.২৬ শতাংশ। গত ১৪ দিন ধরে দৈনিক সংক্রমণের হার ৩ শতাংশের কম আর ৯৭ দিন ধরে ৫ শতাংশের কম।
CG/CB/
(Visitor Counter : 145